**NACRT**

Na temelju članka 4. stavka 2. Zakona o medicinsko-biokemijskoj djelatnosti („Narodne novine“, broj 121/03 i 117/08) na prijedlog Hrvatske komore medicinskih biokemičara i uz prethodno pribavljeno mišljenje Hrvatske liječničke komore ministar zdravlja donosi

**PRAVILNIK**

**O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA**

**Članak 1.**

U Pravilniku o načinu obavljanja medicinsko-biokemijske djelatnosti u liječničkim ordinacijama („Narodne novine“, broj 34/05) u članku 2. stavci 1. i 2. mijenjaju se i glase:

„Liječnik može samostalno u ordinaciji provoditi jednostavne kvalitativne i kvantitativne medicinsko-biokemijske pretrage koje se koriste za probiranje, kontrolu i praćenje bolesti te postavljanje radne dijagnoze.

Jednostavne kvalitativne i kvantitativne medicinsko-biokemijske pretrage iz stavka 1. ovoga članka koje se mogu provoditi u liječničkoj ordinaciji su:

* glukoza u krvi, elektroliti (K, Na, Cl), Ca, urea, kreatinin, ABS, laktati u krvi, jetreni enzimi,
* kompletna krvna slika, CRP,
* troponin-T u krvi,
* okultno krvarenje u stolici,
* mikroskopski pregled perianalnog otiska (ljepljivim celofanom),
* mikroskopski pregled stolice na parazite (nativan preparat),
* albumin u mokraći (test-traka),
* test na trudnoću (hCG u mokraći – test traka),
* ovulacijski test (LH u mokraći),
* sredstva ovisnosti u mokraći (test-traka).“.

**Članak 2.**

Ovaj Pravilnik stupa na snagu osmoga dana od dana objave u „Narodnim novinama“.

KLASA:

URBROJ:

Zagreb,

Suglasnost Kabineta ministra na tekst Pravilnika o izmjenama i dopunama Pravilnika o specijalističkom usavršavanju doktora medicine iz obiteljske medicine prije objave na e-savjetovanju i upućivanja istog na mišljenje HLK i HLZ.

Datum:

Potpis

MINISTAR

Suglasnost Kabineta ministra na tekst Pravilnika o izmjenama i dopunama Pravilnika o specijalističkom usavršavanju doktora medicine iz obiteljske medicine prije objave na e-savjetovanju i upućivanja istog na mišljenje HLK i HLZ.

Datum:

Potpis

doc. dr. sc. Dario Nakić, dr. med.